Der er flere grunde til at Andel ikke satser på atomkraft. Du kan læse nogle af årsagerne nedenfor: Atomkraft blev skrevet ud af den danske energiforsyning tilbage i 1985 A-kraft producerer højradioaktivt affald, som skal opbevares på et sikkert sted i tusinder af år, før det er ufarligt. Modsat den populære opfattelse, så er A-kraft en markant dyrere energikilde end eksempelvis vind- og solenergi. Det tager meget lang tid at bygge et atomkraftværk i de lande, som vi normalt sammenligner os med. Det en udgift for samfundet at etablere atomkraft, mens vedvarende energi kan opføres uden støtte. Atomkraft vil ikke bidrage til at mindske vores afhængighed af Rusland. 20% af den uran, der anvendes i den europæiske atomindustri, kommer fra Rusland. Yderligere 23% kommer fra russisk-ejede firmaer i Kazakhstan. Nye, mere sikre og billigere former for atomkraft kan komme på markedet engang i fremtiden. Men det er desværre fortsat en teknologi, som er på udviklingsstadiet. Det er ikke et produkt, som kan købes på de globale markeder og installeres i morgen – ligesom vindmøller og solceller er det.